《禁林宴会之什》
宋代·苏易简

雨晴禁署绝纤尘，宴会名贤四海闻。供职尽居清显地，崇儒同海圣明君。

翩然飞白璇题字，焕若丹青翠琰文。梓泽笙歌诚外物，兰亭诗酒不同群。

少年已作瀛洲老，他日终栖太华云。莫怪坐间全不饮，心中和气自醺醺。

作者简介：苏易简（958—997）北宋官员。字太简，梓州铜山（今属四川）人。太宗太平兴国五年进士第一，状元。为将作监丞、升州通判、翰林学士承旨，历知审官院、审刑院，迁给事中，拜参知政事，至道元年，出知邓州，移陈州。以文章知名，有《文房四谱》、《续翰林志》及文集。《文房四谱》全书共五卷，笔谱二卷，其余各一卷，附笔格、水滴器。书前有徐铉序，末有自序。